# Miniature-visning

Ved at vælge Vis billeder i browseren, kommer du til en miniatureoversigt af billederne i området (eller alle billeder hvis intet område er valgt). Et eksempel på dette kan ses i nedenfor. Miniaturernes størrelse kan enkelt indstilles ved at trække musen med den midterste knap trykket ned (prøv, det er helt sjovt).

## Miniaturevisning

Du kan omarrangere dine billeder i miniatureoversigten ved at trække dem rundt med musen. For at datolinjen skal fungere rigtigt, bør du dog have som mål altid at holde dine billeder sorterede. At sortere billederne kan gøres ved at markere alle billeder og vælge Billeder Sortér markerede ifølge dato og tid. Sorteringen omordner ikke billeder som har samme dato og tid, så hvis du for eksempel har 100 billeder fra 1992 (dvs. ingen måned eller dag, kun et år), kan du flytte dem rundt, og deres indbyrdes rækkefølge forbliver uforandret efter sortering.

Ved at trække et billede fra fremviseren til baggrunden, vil billedet blive sat som baggrundsbillede for din desktop.

Ved at klikke på et billede indlæser du det i visningsvinduet. Hvis intet visningsvindue findes, laves et.

Hvis du vælger et antal billeder, og trykker på &Ctrl;I (eller vælger Billeder Vis markerede), indlæses billederne i det eksisterende visningsvindue (hvis intet findes, oprettes et). Alternativt kan du vælge Billeder Vis markerede (i nyt vindue) for at få billederne indlæste i et nyt vindue. Hvis du trykker på &Ctrl;R eller vælger Billeder Vis lysbilledshow indlæses de markerede billeder i visningsvinduet og et lysbilledshow startes. Tilsidst, ved at vælge Billeder Kør tilfældigt lysbilledshow vises et lysbilledshow med billederne valgt i tilfældig rækkefølge.

## Sletning af billeder

Det er også muligt at slette billeder fra miniaturevisningen. For at gøre dette, markeres billederne du vil slette og der trykkes på tasten Delete eller vælg Redigér Slet markerede i menulinjen. Når du gør dette viser &kphotoalbum; en dialog.

### Sletning af billeder

Der er to måder at fjerne et billede i &kphotoalbum;, enten fra disken, hvilket betyder at det er permanent væk, eller ved at fortælle &kphotoalbum; at det ikke skal inkluderes. I det sidste tilfælde, viser &kphotoalbum; aldrig billedet igen, men det er stadigvæk på disken. Dette er nyttigt hvis der for eksempel er miniaturebilleder opbevarede blandt dine billeder. Disse miniaturebilleder indeholder oversigter over alle øvrige billeder, og ville derfor ikke være nyttige i &kphotoalbum;, men for andre programmer, som f.eks. en browser, kan de behøves.

## Offline tilstand

Der er en stadig krig mellem voksende data, og større harddisk. Hvis du har et stort antal billeder, kan du havne midt i krigen, og ikke have tilstrækkeligt med harddiskplads til at opbevare alle dine billeder. I dette tilfælde vælger du måske at lægge nogle af billederne på en cd. Et alternativt scenario kunne være at du er på forretningsrejse, og vil tage dine billeder med dig, men ikke har de 20 GB harddiskplads som kræves til formålet.

&kphotoalbum; tilbyder en løsning på problemet, som indebærer at du kan bruge den uden at have billederne tilgængelige på disken. Du skal naturligvis have dem tilgængelige på et eller andet tidspunkt for at &kphotoalbum; skal kunne indse at der er nye billeder at indeksere. På vises &kphotoalbum; når den ikke finder alle de nødvendige billeder på disken.

### &kphotoalbum; i afkoblet tilstand

Billeder med hjørnet skåret af (dvs. billederne 1-9) er ikke tilgængelige på disken. Miniaturerne er dog tilgængelige for billederne 5-9, derfor kan &kphotoalbum; vise dem for disse billeder. Du kan imidlertid stadig ikke vise billederne med fremviseren.

Som du kan se, kræver funktionen at du kopierer filer til og fra mapper. &kphotoalbum; har ikke støtte for at bede dig om at putte cd'en ind som du gav et eller andet navn. Glem derfor alt om denne funktion hvis du ikke er en person som kan lide at flytte filer rundt, osv. Sørg i stedet for at du køber harddiske som er store nok til altid at opbevare alle dine billeder.

## Sikkerhed

For et stykke tid siden tog jeg og min veninde min bærbare med os ved et besøg hos mine svigerforældre, for at vise billederne fra vores sidste ferie. &kphotoalbum; viste sig at være en stor succes, og det tog ikke lang tid før min venindes lillesøster tog maskinen og begyndte selv at søge rundt. Desværre tog det hende heller ikke lang tid at finde nogen, lad os sige forargelige, billeder af mig fra min ungdom, og alle grinede godt af mig. Denne hændelse inspirerede mig til at tilføje en ny funktion i &kphotoalbum;, nemlig lås af private billeder.

I menuen Billeder finder du en undermenu som hedder Privat. For at få lidt privatliv, så gå hen til billederne du vil holde private, når du er alene, og vælg Lås dette sæt billeder i undermenuen Privat. Alternativt kan du gå til billederne som du vil begrænse din lillesøster til at se, og vælge Lå alle andre billeder.

Nu har du angivet hvad der skal skjules, og når du overlader din bærbare maskine til din lillesøster, så vælg simpelthen Lås billeder, så kan hun ikke se de låste billeder. Når du er klar, kan du låse dem op igen med Lås op.

Det er muligt at angive et kodeord som skal indskrives for at låse op for databasen. I menuen Privat, vælges punktet Ændr kodeord for at angive et kodeord.

Lad dig ikke blive snydt til at tro at dette hjælper dig med at skjule billeder for godt. For det første er billederne stadigvæk på disken. For det andet, kan hvem som helst som kan komme til filen `index.xml` som &kphotoalbum; bruger, læse kodeordet i klartekst og til og med fjerne det. Funktionen er kun beregnet som beskyttelse mod at nogen som sidder og kigger sig omkring med &kphotoalbum;, kommer til dine private billeder ved en fejl.